จิบกาแฟยามบ่ายกับคุณชายท่านไหนดี ?

วันนี้เราไปเข้าวังทานกาแฟกัน ร้านกาแฟนรสิงห์ตั้งอยู่ในวังพญาไท ซึ่งติดกับโรงพยาบาลพระมงกุฎ บรรยากาศร้านสุดคลาสสิก ร้านสวย สูงโปร่ง แต่ภายในร้านไม่สว่างนัก 

เมนูมีทั้งอาหาร เครื่องดื่ม และ ขนม เรียกได้ว่าหลากหลาย เครื่องดื่มอร่อยและราคาไม่แพง สั่งหวานน้อย รสชาติกำลังดีเลย วันนี้ทาน ลาเต้เย็นและมอคค่าเย็น ราคาแก้วละ60บาท บวกกับทานบานอฟฟี่ที่แสนแพงเมื่อเทียบกับราคาเครื่องดื่ม บานอฟฟี่1ถ้วยเท่ากับราคากาแฟ2แก้วเลยทีเดียว แต่แบบว่าทานแล้วติดใจ ชอบมากๆ รสชาติฟินเว่อร์ 

มารู้ที่หลังว่าทานร้านแนะนำเมนูชาไทย เค้าว่ากันว่าเป็นทีเด็ดของร้านนี้ ไม่ว่าจะเป็น ชานมเย็น หรือ เครปเค้กชาไทย วันนี้เสียดายมากที่ไม่ได้สั่ง แต่จะกลับไปลองเร็วๆนี้แน่นอนจ้า